**Doina vântului de seară**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Şoaptă tristă, văl de pară,

Seara-ncet în trup coboară,

Tremur de iluzii frânte,

Plâns de păsări să mă cânte.

Pe sub aripi de furtună,

Timpul ţărâna-mi adună.

Obosit gândul s-apleacă,

Sfarmă clipa să nu treacă,

Peste vis, peste hotar,

Steie chiar şi cu amar.

În veşmânt de neagră iarbă,

Să mă duc nu-mi este grabă,

Unde vântul nu m-ajunge

Şi nici luna nu m-o plânge.

Curgea-voi... să curg atunci

Prin izvoare pe sub lunci,

Pe sub fir de verde iarbă,

Nimeni de-am fost nu-ntreabă,

Doar corbii or bate clopot,

Peste mine-o cade ropot,

Uitarea... uita-voi toate,

Clipele nu m-or socoate.

Nici în piatră nici în lemn,

N-oi avea de-atunci însemn.

Clocoti-voi clocoti

Când dorul se va roti,

În alt drag şi altă dragă,

Rostuind o lume-ntreagă.

Doina vântului de seară

Peste mine-o curge iară.